CELEX: 62009CA0382
Language: da
Date: 2010-10-07 00:00:00
Title: Sag C-382/09: Domstolens dom (Femte Afdeling) af 7. oktober 2010 — Stils Met SIA mod Valsts ieņēmumu dienests (anmodning om præjudiciel afgørelse fra Augstākās tiesas Senāts — Republikken Letland) (Den fælles toldtarif — tarifering — kombineret nomenklatur — kapitel 73 — snoet tråd, kabler og tovværk af stål — pos. 7312 — Taric-koden — fejl i tariferingen — varerne bragt i fri omsætning — forordning (EF) nr. 384/96 — antidumpingtold — bøde svarende til den samlede antidumpingtold)

4.12.2010   
            
            
               DA
            
            
               Den Europæiske Unions Tidende
            
            
               C 328/8
            
         Domstolens dom (Femte Afdeling) af 7. oktober 2010 — Stils Met SIA mod Valsts ieņēmumu dienests (anmodning om præjudiciel afgørelse fra Augstākās tiesas Senāts — Republikken Letland)
   (Sag C-382/09) (1)
   
   (Den fælles toldtarif - tarifering - kombineret nomenklatur - kapitel 73 - snoet tråd, kabler og tovværk af stål - pos. 7312 - Taric-koden - fejl i tariferingen - varerne bragt i fri omsætning - forordning (EF) nr. 384/96 - antidumpingtold - bøde svarende til den samlede antidumpingtold)
   2010/C 328/12
   Processprog: lettisk
   
      Den forelæggende ret
   
   Augstākās tiesas Senāts
   
      Parter i hovedsagen
   
   
      Sagsøger(e): Stils Met SIA
   
      Sagsøgt(e): Valsts ieņēmumu dienests
   
      Sagens genstand
   
   Anmodning om præjudiciel afgørelse — Augstakas tiesas Senats (Letland) — fortolkning af kapitel 73 i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT 256, s. 1), som ændret ved Kommissionens forordning (EF) nr. 1789/2003 af 11. september 2003 (EUT L 281, s. 1) og Kommissionens forordning (EF) nr. 1810/2004 af 7. september 2004 (EUT L 327, s. 1) — fortolkning af artikel 14, stk. 1, i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT 1996 L 56, s. 1) — tovværk og kabler, der ikke er overtrukket eller kun er forzinket, uafhængigt af deres kemiske sammensætning (undtagen rustfrit stål), herunder varer af legeret stål, der ikke hidrører fra Moldova eller Marokko — tarifering under position 7312108219, 7312108419 og 7312108619 i den kombinerede nomenklatur i 2004 og 2005 — national bestemmelse, hvorved der pålægges en bøde, som svarer til antidumpingtoldbeløbet
   
      Konklusion
   
   
               1)
            
            
               De Europæiske Fællesskabers integrerede tarif, som blev indført ved artikel 2 i Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, i den version, der fandt anvendelse i 2004 og 2005, skal fortolkes således, at kabler af andet stål end rustfrit stål, som ikke er overtrukket eller kun forzinket, med største tværmål over 3 mm, men ikke over 48 mm, og som hverken hidrører fra Moldova eller Marokko, henhører under Taric-koderne 7312108219, 7312108419 eller 7312108619, afhængig af størrelsen af deres tværmål.
            
         
               2)
            
            
               Artikel 14, stk. 1, i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, skal fortolkes således, at den ikke er til hinder for en medlemsstats lovgivning, som fastsætter bestemmelser om anvendelsen i tilfælde af fejl i tariferingen af en vare, der indføres i Unionens toldområde, af en bøde svarende til den samlede antidumpingtold, der skal anvendes i forhold til disse varer, for så vidt som bødens størrelse fastsættes på samme vilkår, som efter national ret gælder for overtrædelser af samme art og grovhed, og som sikrer, at sanktionen er effektiv, står i rimeligt forhold til overtrædelsen og har en afskrækkende virkning, hvilket det tilkommer den forelæggende ret at vurdere.
            
         
      (1)  EUT C 297 af 5.12.2009.